Document ID: /roh_data/filtered/fineweb-2-filterrobots_roh.jsonl.gz/63271

Gieus olimpics: Cuira duai giugar rolla centrala
- Venderdi, 16.12.2016, 16:10
La fracziun burgais-democratica dal Cussegl da la citad da Cuira vul che Cuira gioga ina rolla centrala en la candidatura per gieus olimpics 2026 en il Grischun.
Perquai ha la fracziun incumbensà la suprastanza da contactar il comité d’organisaziun cun la finamira che Cuira vegnia cumpiglià en la candidatura sco lieu per il center da medias u per in vitg d’atlets.
Cuira sco chapitala grischuna e punct da partenza en las destinaziuns da sport d’enviern saja predestinà per ina rolla centrala dals gieus olimpics.
RR novitads 16:00